[{"text_idx": "#000001", "text": "Hezitzailea bada ere, arkatza astintzeko tartea hartzea maite du ilustratzaile lezoarrak. OARSO BIDASOKO HITZAren 2023ko egutegiko irudia egin du, \u00abilusioz, gogoz eta mimoz\u00bb."}, {"text_idx": "#000003", "text": "Zer eskatu dizu hedabideak, zein izan da gaia?\nCovid-19aren ondorengo buelta hori izan zen planteatutako gaia. Itzulera hori irudikatzeko eskatu zidaten, kaleak eta plazak berreskuratzen ditugula berriro, ja besarkatzeko aukera dugula. Hitz horiek ardatz hartuta, herri bat sortu nuen lehenik, baina herri berezia. Ez dira ohiko etxeak, karratutxoak dira, herri bat irudikatzen dutenak, baina etxeak izan gabe. Kaleak ere irudikatu ditut. Nire asmoa zen kale eta plaza horiek betetzen hastea. Pertsonak sartzen hasi nintzen, baina ez zidan gehiegi konbentzitu ideiak. Proba mordoa egin nituen. Orduan, Hitza-rentzako egindako lehen lana etorri zitzaidan burura. Victor Hugoren gainekoa izan zen, akrilikoa eta argazkiak uztartu nituen orduko hartan. Ideia hori berreskuratu nuen, emaitzarekin oso pozik geratu nintzelako bere garaian. Eta horretarako, Internetetik ateratako irudiak erabili beharrean, Hitza-k berak egindako argazkiak sartzea erabaki nuen. Bilaketa zabala egin nuen horretarako, denetik bilatu dut.\nPandemia garaian begiak ikusten genituen, baina ez ahoak, eta horrelako irudiak bilatu ditut. Aurpegiko atalak hartu ditut, eta gero beraien arteko elkarrizketa moduko bat islatu nahi izan dut. Eta aukeratutako titulua egiteko Victor Hugoren esaldi batekin jokatu nahi izan dut. Lezo bisitatu zuen garaian egindako liburu batean horrelako zerbait esan zuen: \u00abMi presencia desperto\u0301 una madriguera de fantasmas\u00bb. Hori euskaratu nuen gero, nire modura, Hugoren lana omentzeko ere.\nGustura geratu zara lortutako emaitzarekin?\nBai, oso gustura. Ez da lan erraza izan, baina asko gozatu dut prozesu osoan zehar. Denbora asko inbertitu dut, eta emaitza gustatu zait. Gainera, Hitza-ren irudiak erabili ditudanez, hedabidearen eta nire arteko elkarlantxo bat ere izan dela esango nuke, nik horrela hartu dut. Ukitu berezia eman diote kazetariek ateratako argazkiek, zalantzarik gabe."}, {"text_idx": "#000004", "text": "Harpidetu zaitez gure buletin irekira!\nAstekarko eduki nagusiak, asteko albiste ikusienak, martxan ditugun zozketa eta egitasmoak, asteburuko egitarauen agenda eta askoz gehiago!"}, {"text_idx": "#000005", "text": "Datuak ondo jaso dira. Eskerrik asko."}, {"text_idx": "#000009", "text": "Irun kalea 8, Errenteria-Orereta 20100"}, {"text_idx": "#000010", "text": "Saioa hasten baduzu, HITZAkide izatearen abantailak baliatu ahal izango dituzu."}, {"text_idx": "#000013", "text": "Ezagutu HITZAkide izatearen abantailak eta aukeratu HITZAkide izateko gustuko modalitatea"}]